రైమా సేన్

రైమా సేన్ (జననం రైమా దేవ్ వర్మ; 1979 నవంబరు 7) హిందీ, బెంగాలీ చిత్రాలతో ప్రసిద్ధి చెందిన భారతీయ నటి.

ఆమె నటనకుగాను నిషి జపాన్ (2006) చిత్రానికి బెంగాల్ ఫిల్మ్ జర్నలిస్ట్స్ అసోసియేషన్ – మోస్ట్ ప్రామిసింగ్ యాక్ట్రెస్ అవార్డును దక్కించుకుంది. అదే పేరుతో నారాయణ్ గంగోపాధ్యాయ రచించిన నవల ఆధారంగా, సందీప్ రే దర్శకత్వం వహించిన బెంగాలీ చలనచిత్రం ఇది.

తెలుగులో తేజ దర్శకత్వంలో వచ్చిన ధైర్యం చిత్రంలో ఆమె నితిన్ సరసన నటించింది. 

 ప్రారంభ జీవితం 
రైమా సేన్ 1979 నవంబరు 7న ముంబైలో మూన్ మూన్ సేన్, భరత్ దేవ్ వర్మ దంపతులకు లకు జన్మించింది. ఆమె బెంగాలీ సినిమా మహానాయికగా పరిగణించబడే నటి సుచిత్రా సేన్ మనవరాలు. ఆమె సోదరి రియా సేన్ కూడా బాలీవుడ్ పరిశ్రమలో అగ్ర నటి. వారి తండ్రి భరత్ దేవ్ వర్మ త్రిపుర రాజకుటుంబానికి చెందినవాడు.Bollywood's royal connection, The Times of India. ఆయన తల్లి ఇలా దేవి, కూచ్ బెహార్ యువరాణి, ఆమె చెల్లెలు గాయత్రీ దేవి జైపూర్ మహారాణి. ఆమె నాయనమ్మ ఇందిర బరోడా మహారాజా సాయాజీరావ్ గైక్వాడ్ III ఏకైక కుమార్తె.COOCH BEHAR (Princely State), University of Queensland. Retrieved 18 April 2008.Geraldine Forbes et al., The new Cambridge history of India, p. 135, Cambridge University Press, 2003, .

రైమా ముత్తాత ఆదినాథ్ సేన్ ప్రముఖ కోల్‌కతా వ్యాపారవేత్త, అతని కుమారుడు దీనానాథ్ సేన్ - మాజీ కేంద్ర న్యాయ మంత్రి అశోక్ కుమార్ సేన్ బంధువు- దివాన్, త్రిపుర మహారాజా మంత్రి.

ఈ సోదరీమణులు తెరపై వారి తల్లి మొదటి పేరుతోనే క్రెడిట్ చేయబడతారు, అయితే వారి అధికారిక పత్రాలు దేవ్ వర్మ అనే ఇంటిపేరును కలిగి ఉంటాయి.

 కెరీర్ 
రైమా సేన్ గాడ్ మదర్‌ (1999) చిత్రంతో అరంగేట్రం చేసింది. ఆ తర్వాత ఆమె డామన్ చిత్రంలో రవీనా టాండన్ కుమార్తెగా నటించింది.

అయితే, రితుపర్ణో ఘోష్ చిత్రం చోఖర్ బాలిలో ఆమె అద్భుతమైన పాత్ర పోషించింది. మరికొన్ని యావరేజ్ సినిమాల తర్వాత ఆమె 2005లో పరిణీతలో నటించింది, ఇందులో ఆమె విద్యాబాలన్ తో కలిసి నటించింది. అప్పటి నుండి ఆమెకు యాక్షన్ థ్రిల్లర్ దస్, బెంగాలీ చిత్రం అంతర్ మహల్ తో సహా మరో రెండు విజయాలు సాధించింది. 2006లో, ఆమె షాయన్ మున్షీతో కలిసి ది బాంగ్ కనెక్షన్ చిత్రంలో నటించింది. 2007లో, ఆమె అభయ్ డియోల్‌తో కలిసి మనోరమ సిక్స్ ఫీట్ అండర్ అనే థ్రిల్లర్‌లో చేసింది. 2011లో, ఆమె విజయవంతమైన బెంగాలీ చిత్రం బైషే స్రాబోన్‌లో పరంబ్రత ఛటర్జీ సరసన నటించింది.

2014లో విలియం షేక్స్పియర్ రచనల ఆధారంగా రూపొందించబడిన మొదటి బెంగాలీ చలనచిత్రం విమర్శకుల ప్రశంసలు పొందిన హృద్ మఝరేలో సేన్ ప్రధాన పాత్రలో నటించింది. ఇది బార్డ్ పుట్టిన 450వ సంవత్సరానికి నివాళిగా అందించబడింది. తొలి చిత్ర నిర్మాత రంజన్ ఘోష్ రూపొందించిన ఈ చీకటి ప్రేమకథలో ఆమె అబిర్ ఛటర్జీ, ఇంద్రాశిష్ రాయ్‌లతో కలిసి నటించింది. షేక్స్పియర్ నాటకాల ఆధారంగా ప్రపంచ సినిమాల జాబితాలో ఫిల్మ్ లండన్ నుండి ఈ చిత్రం అరుదైన సిఫార్సును పొందింది. ఈ చిత్రం, దాని స్క్రీన్ ప్లే కూడా యుజిసి లిటరేచర్ ఆర్కైవ్‌లో చేర్చబడ్డాయి. సబుజ్ ద్వీపర్ రాజా (1979) తర్వాత అండమాన్ నికోబార్ దీవులలో చిత్రీకరించబడిన ఏకైక బెంగాలీ చిత్రంగా కూడా ఇది ప్రసిద్ధి చెందింది.

2016లో, ఆమె కె.డి రచించి దర్శకత్వం వహించిన బాలీవుడ్ డైరీస్‌లో నటించింది. ఈ చిత్రంలో ఆశిష్ విద్యార్థి, సలీం దివాన్ కూడా నటించారు. అమిత్ కుమార్ దర్శకత్వం వహించిన ఈ సిరీస్‌లో రైమా సేన్, సంజయ్ కపూర్ ప్రధాన పాత్రలో నటించిన ది లాస్ట్ అవర్ వెబ్ సిరీస్ అమెజాన్ ప్రైమ్ లో విడుదల అయింది.

 మూలాలు 
వర్గం:1979 జననాలు
వర్గం:భారతీయ సినిమా నటీమణులు
వర్గం:భారతీయ వెబ్ సిరీస్ నటీమణులు
వర్గం:బెంగాలీ సినిమా నటీమణులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
వర్గం:బెంగాల్ ఫిల్మ్ జర్నలిస్ట్స్ అసోసియేషన్ అవార్డు విజేతలు
వర్గం:కలకత్తా విశ్వవిద్యాలయం పూర్వ విద్యార్థులు